Foto: Glanspaar se tweeling geboreJacques en Angelique by hul tweelingdogtertjies. Foto: Instagram Die Suid-Afrikaanse aktrise Angelique Gerber Potgieter en haar rugbyspeler-man, Jacques Potgieter, se tweelingdogtertjies is gister gebore. Jacques het Vrydagoggend ŉ foto op Instagram gedeel en gesê: “Grootste geskenke van bo af. Ons twee prinsesse is perfek. My engel, jy was amazing.” Die tweeling, Annabella en Olivia, is Donderdag gebore. Angelique het vroeër in die aankondiging dat sy swanger is gesê sy en haar man is baie dankbaar oor dié nuus, selfs al het hulle nie verwag om nege maande ná die geboorte van hul eersteling weer swanger te wees nie. Angelique en Potgieter is sedert Augustus 2014 in ŉ verhouding en is in Junie 2016 op die Eureka-landgoed buite Durbanville in die Wes-Kaap getroud. Hulle het hulle eersteling, Jacques jr., in November 2016 verwelkom. Gerber het bekendheid verwerf as die Roemeense boetiek-assistent Clara in die gewilde sepie 7de Laan. Sy was ook onlangs in die fliek Dis koue kos, skat te sien en is ŉ voormalige Boer soek ŉ vrou-aanbieder.